מרית בן ישראל

מָרית בן ישראל (נולדה ב-1956) היא סופרת, במאית ויוצרת בינתחומית ישראלית.

ביוגרפיה
מרית בן ישראל נולדה בתל אביב ב-1956, לגדעון בן-ישראל, לימים חבר הכנסת, ולרות בן-ישראל, לימים פרופסור למשפטים וכלת פרס ישראל לחקר המשפט.
מרית גדלה בבאר שבע ובירושלים. למדה באקדמיה לאמנות "בצלאל", בחוג לתורת הספרות ובחוג לתיאטרון באוניברסיטת תל אביב. השתלמה בכוריאוגרפיה בעזרת קרן התרבות אמריקה-ישראל.
ביימה ועיצבה עבודות בתיאטרון ובקולנוע בתמיכת הקרן החדשה לקולנוע וטלוויזיה, הקרן לירושלים, קרן יהושע רבינוביץ לאמנויות תל אביב, המועצה לתרבות ואמנות ובית ברל.

ממייסדי בית הספר לתיאטרון חזותי (1986), שם פיתחה שיטה ללימוד תיאטרון חזותי – "בימוי דרך עיצוב".

בשנים האחרונות מתמקדת בכתיבה. בבלוג שלה ("עיר האושר") היא כותבת על אמנות בינתחומית ועל אגדות.

 חיים אישיים 
לבן ישראל ובן זוגה, אבי גולן, שני בנים.

 ספרים 
 1996 "אסור לשבת על צמות", רומן בסדרת "ספריה לעם" של עם עובד, זכה בפרס טובה ויצחק וינר לסיפורת חדשה.
 2004 "קולה של המילה", (עורכת) מבחר מאמרים על שירה-פרפורמנס בהוצאת בבל והזירה הבין-תחומית.
 2005 "טבע דומם", רומן בהוצאת הקיבוץ המאוחד.
 2007 "בנות הדרקון", רומן, חלק ראשון בטרילוגיה, הוצאת הקיבוץ המאוחד.
 2009 "חפץ לב - יסודות תיאטרון הבובות האמנותי", (בשיתוף עם רוני מוסנזון נלקן), הוצאת כרמל ותיאטרון הקרון
 2010 "כשדוד גרוסמן פגש את ויטו אקונצ'י, על אמנות הגוף בספר הדקדוק הפנימי", קו אדום אמנות, הקיבוץ המאוחד.
 2012 "סיפורים יכולים להציל", עם עובד, סל תרבות ארצי.
 2022 "בנות הדרקון, ספר האבות", ספר ראשון בטרילוגיה, עם עובד.
 2022 "בנות הדרקון, ספר המשאלות", ספר שני בטרילוגיה, עם עובד.
 2022 "בנות הדרקון, כל הילדות", ספר שלישי בטרילוגיה, עם עובד.
 2026 "מותה ומותה של אמא שלי - סיפור אהבה", אלטנוילנד.

 מעבודותיה בתיאטרון ובקולנוע 
 1983 "מוכרת הגפרורים" – טקס אשכבה (עיצוב, בימוי וביצוע). בכורה בפסטיבל הבינלאומי הראשון לתיאטרון בובות, ירושלים.
 1985 "עליסה בארץ המראות" – אופרה לזמרים ובובות בביצוע התזמורת הקאמרית תל אביב (עיצוב).
 1986 "נסיך בשלושה חלקים" – פסל תיאטרלי (עיצוב, בימוי וביצוע) בכורה בפסטיבל ישראל. הופעות באיטליה (1986) צרפת (88) פולין (88) הולנד (89) גרמניה (89).
 1987 "מעשה בחייל" (עיצוב) בכורה בפסטיבל ישראל.
 1990 "אילו" על פי ש"י עגנון (עיצוב, בימוי וביצוע) סיבוב הופעות בגרמניה (1992).
 1993 "ריקוד הפנים של חווה" (עיצוב, בימוי וביצוע) – סרט קצר. וידאו ארט. הוצג במוזיאון תל אביב ובמקומות נוספים. שני הסרטים הם חלק מ"ספר שירה חי מתנועע ומנגן" שהיא יוצרת בשותפות עם המלחין איתן שטיינברג.
 1996 "כחול עם זנב" (עיצוב ובימוי) – סרט בעקבות שירים של דליה רביקוביץ, אי. אי. קאמינגס ופנחס שדה. בכורה בסינמטק תל אביב. הוקרן בפסטיבל הקולנוע ירושלים, בפסטיבל פנומנה ועוד.

 קישורים חיצוניים 
 עיר האושר האתר האישי של מרית בן ישראל (כולל מבחר ביקורות על ספריה).
 .
 .
 .

 מרית בן ישראל, "לפוצץ את בית הספר? - על ויטו אקונצ'י כארכיטקט". פרויקט ההרצאות של 12 דקות..
 .
 .
 .
 דפנה לוי, חולמת מחוץ לקופסאות, ראיון עם מרית בן ישראל במוסף הספרים של ״לאשה״ ובבלוג ״המדור לאיבוד קרובים״.5 בדצמבר 2012.

 דפנה לוי, ראיון אישי עם מרית בן ישראל בפודקאסט ״על החיים ועל המוות״, 09 בדצמבר 2022
 לילך קרסנטי, "תיאטרון הבובות של הנפש" על ״בנות הדרקון״, באתר "מעלה", דצמבר 2022.


הערות שוליים

קטגוריה:סופרות ישראליות
קטגוריה:סופרים ישראלים
קטגוריה:כוריאוגרפיות ישראליות
קטגוריה:כוריאוגרפים ישראלים
קטגוריה:משפחת נאמן
קטגוריה:משפחת מושלי
קטגוריה:במאיות ישראליות
קטגוריה:במאים ישראלים
קטגוריה:במאיות תיאטרון ישראליות
קטגוריה:במאי תיאטרון ישראלים
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:ישראלים שנולדו ב-1956
קטגוריה:ישראליות שנולדו ב-1956